|  |
| --- |
| IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU |
| **Naziv nacrta zakona, drugog propisa ili akta** | Program gradnje komunalne infrastrukture na području Grada Šibenika u 2023. godini |
| **Naziv tijela nadležnog za izradu nacrta** | Grad Šibenik, Upravni odjel za komunalne djelatnosti |
| **Razdoblje savjetovanja (početak i završetak)** | 10.11. do 14. 11. 2022. |
| **Obrazloženje razloga i ciljeva koji se žele postići donošenjem akta odnosno drugog dokumenta** | Sukladno članku 67. stavku 1. Zakona o komunalnom gospodarstvu („Narodne novine“, broj 68/18, 110/18 i 32/20), Gradsko vijeće Grada Šibenika za svaku kalendarsku godinu donosi Program gradnje komunalne infrastrukture. Građenje komunalne infrastrukture u smislu Zakona o komunalnom gospodarstvu obuhvaća radnje i radove rješavanja imovinskopravnih odnosa na zemljištu za građenje komunalne infrastrukture, uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta, pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture, te građenje komunalne infrastrukture u smislu zakona kojim se uređuje gradnja građevina. Procjena troškova građenja komunalne infrastrukture obavlja se prema načelu punog pokrića troškova građenja komunalne infrastrukture određenog programom građenja komunalne infrastrukture. Troškovi građenja komunalne infrastrukture procjenjuju se na temelju troškova građenja usporedivih građevina komunalne infrastrukture u godini koja prethodi planskom razdoblju i zabilježenog indeksa povećanja odnosno smanjenja troškova građenja. |
| **Ime/naziv sudionika/ce savjetovanja (pojedinac, udruga, ustanova i sl.) koji/a daje svoje mišljenje i primjedbe na nacrt zakona, drugog propisa ili akta** | 1. Marija Brajković u ime stanara ulice Put Vida u Njivicama.
 |
| **Primjedbe, komentari i prijedlozi na pojedine odredbe javnog poziva** | Predlaže se da se u prijedlog Programa gradnje komunalne infrastrukture na području Grada Šibenika u 2023. godini uvrsti izgradnja i uređenje ulične mreže za kuće u dijelu ulice Put Vida u Njivicama te njezino opremanje javnom rasvjetom. Da već više od 35 godina stanari u ulici Put Vida u Njivicama (kućni broj 22, čest. zgr. 172/5 K.O. Šibenik), nemaju riješenu osnovnu komunalnu infrastrukturu. Naime, u ovom dijelu Njivica ne samo da nije osigurana javna rasvjeta ili priključenje na sustav odvodnje otpadnih voda, nego ne postoji niti adekvatan put, odnosno cesta koja povezuje nekolicinu kuća s ostatkom naselja zbog čega su njezini stanari izloženi stalnoj opasnosti, osobito tijekom ljetnih mjeseci u vrijeme povećanog prometovanja, budući da se kućama može prići jedino i isključivo s magistrale. Zbog navedenih problema da je tijekom ljeta 2014. godine održan jedan u nizu mnogobrojnih sastanaka na kojem je bio nazočan predstavnik Gradske četvrti Crnica, pročelnik Upravnog odjela za komunalne djelatnosti gosp. Miroslav Lucić te stanari obližnjih kuća, ali situacija na terenu je, usprkos obećanjima kako će se navedeni problemi početi rješavati odmah i sad i dalje identična. Podnositeljica primjedbi smatra kako je došlo krajnje vrijeme da se ulože sredstva u ovaj dio Njivica i da se riješi ovaj problem s kojim se borimo već preko 35 godina, osobito iz razloga što je ovaj dio grada zadnjim izmjenama Odluke o komunalnoj naknadi svrstan u I. zonu te bi stoga trebao predstavljati područje koje je najbolje uređeno i opremljeno komunalnom infrastrukturom, što zasigurno nije.Prijedlog: U Programu u tablici II. Građevine komunalne infrastrukture koje će se graditi u uređenim dijelovima građevinskog područja, iza točke 8. dodati točku 9. koja glasi: Izgradnja i uređenje ulice Put Vida u Njivicama.**Odgovor**: Ne prihvaća se.Komunalno uređenje predmetne ulice rješavati će se dijelom kroz Točku 1. Glave I. Programa – izgradnja javne rasvjete u GČ i MO, a dijelom kroz Program održavanja komunalne infrastrukture u Gradu Šibeniku u 2023. godini – održavanje nerazvrstanih cesta.Nadalje, kompletno i konačno rješavanje cijelog područja očekuje se izgradnjom rotora Njivice kojeg financiraju Hrvatske ceste.  |

Sukladno odredbama članka 11. stavka 4. Zakona o pravu na pristup informacijama (NN 25/13 i 85/15), Grad Šibenik izradio je ovo izvješće o savjetovanju s javnošću i objavit će ga na svojoj internetskoj stranici, te dostaviti tijelu koje usvaja opće akt.

Šibenik, 15.11.2022.

# GRAD ŠIBENIK

Upravni odjel za komunalne djelatnosti
Pročelnik: Ante Nakić, struč.spec.ing.aedif